**Forslag om at lave en plan for de stigende sommertemperaturer.**

Forvaltningen anmodes om at udarbejde en plan for håndteringen af stigende sommertemperaturer på Frederiksberg, indeholdende som minimum følgende elementer:

- Vurdering af temperaturudviklingen på Frederiksberg over de kommende 10, 25 og 50 år, på baggrund af IPCC’s mest sandsynlige scenarie for den globale temperaturudvikling,

- Beskrivelse af mulige tiltag til afbødning (hvide tage, grønne/blå områder, fjernkøling (evt. via fjernvarmesystemet, ...),

- Risici ved manglende kommunal handling (flere døde i varme plejeboliger, borgere laver sub-optimale individuelle køleløsninger, svigtende handelsliv i sommerperioden, ...).

**Motivation**

Den stigende globale temperaturstigning vil ikke være jævnt fordelt. Da land opvarmes nemmere end hav, og da der er mere land end hav, vil byerne blive forholdsmæssigt varmere. 1,5-2 graders global opvarmning giver altså mere varme i byerne (jvnf. <https://ing.dk/artikel/klimaforandringer-koster-kassen-varme-oe-effekt-vil-ramme-storbyerne-haardere-end-forventet>).

Samtidig bliver udsvingene mere ekstreme.

Frederiksberg er i forvejen landets varmeste kommune om sommeren, bl.a. pga. den store tæthed og lang afstand til vand.

Borgere kan i de kommende år blive fristet til at opsætte individuelle aircondition-anlæg, som kun vil øge den samlede temperatur (og give støj og ødelægge bygningernes udtryk) - se fx: <https://www.channelnewsasia.com/news/cnainsider/singapore-hot-weather-urban-heat-effect-temperature-humidity-11115384>.

Forslagsstillere:

Mette Bram (Å), Ruben Kidde (B), David Munis Zepernick (B), Lone Loklindt (B), Thyge Enevoldsen (Ø), Mette Bang Larsen (Ø), Anja Lundtoft Thomsen (Ø), Michael Vindfeldt (A), Sine Heltberg (A), Gunvor Wibroe (A), Malte Mathies Løcke (A) og Balder Mørk Andersen (F).